V sinf “Bilimlar bellashuvi” . Ona tili

vatan mo`tabardir

 Inson uchun havo, quyosh, suv, non, ota-ona qanchalik aziz va muqaddas bo`lsa, Vatan ham shunchalik mo`tabardir.

 Vatan ona tuproqdan boshlanadi. Vatanga muhabbat uning dalalari, qir-adirlari, moviyrang tog`lari, dasht-u sahrolariga bo`lgan muhabbatdan boshlanadi.

 Qadimda dushmanlar turk davlatining xoqoni O`g`uzxondan unga qarashli tashlandiq , hecha narsa bitmaydigan bir parcha yerni talab qilishadi.

 Bobomiz shunda: “Vatan yolg`iz bizning mulkimiz emas. Mozorda yotgan otalarimiz va endi tug`ilajak avlodlarimizning bu muborak tuproqda haqlari bordir. Vatandan ozgina bo`lsa ham,bir qrich bo`lsa ham yer bermakka hech bir kimsaning haqqi yo`gdir “ , deb javob beradilar.

 Biz Vatanni sevmoqni dono bobolarimizdan o`rganmog`imiz kerak. Vatan – ona kabi yagona. Yagonaligi bilan muqaddas va bebahodir.

 (106 so`z )

V sinf “Bilimlar bellashuvi” . Ona tili

Sharafli burch

 Bir kuni Alisher Navoiy mulozimlari bilan otda uzoq tog` sayridan kelayotgan ekan. Yo`l qabriston oralab o`tar ekan . Qabristonga yuz qadam chamasi qolganda , buyuk shoir otdan tushib , boshini quyi solib yo`lida davom etibdi .Mulozimlari ham otdan tushib , uning orqasidan ergashibdilar .

 Qabristondan ancha uzoqlashganlaridan keyin yana otlariga minib , yo`rtib ketishibdi . Bir oz yurishgandan so`ng mulozimlari shoirning qabristonga yaqinlashganda otdan tishishi sababini so`rabdilar. Alisher Navoiy ancha vaqt sukut saqlab turibdi-da ,shunday deb javob beribdi:

 -Bu yerda yotganlar mangu uyquga ketganlar . Bular yonidan ot choptirib o`tish inson sha`niga isnoddir.

V sinf “Bilimlar bellashuvi” . Ona tili

ALLANING SEHRI

 O’tgan zamonda bir oilaning qizchasi yo’qolib qoladi. Qizcha katta bo’lib, bo’yi yetgan chog’ida ota-onasi uni topishga muvaffaq bo’ladi. Biroq qizcha ota-onasiga yotsirab qaraydi, uydan chiqib ketishni va avvalgi joyiga qaytishni istaydi. Shunda bechora ota-onasi hech bo’lmasa, bir kecha tunab ketishini undan iltimos qilibdi. Qiz rozi bo’libdi. Yarim kechada onasi uyqudan turib beshikda yotgan ukasini uxlatish maqsadida alla aytadi. Shu payt qizning uyqusi qochib, allaga quloq tutadi va ona mehrini tuyib, o’zini ona bag’riga otadi. “Siz mening chin onam ekansiz”, -deydi u onaizorini quchoqlab. Chunki, uni ham yoshligida onasi alla aytib uxlatar edi. Alla sehri orqali ular murod-maqsadlariga yetadi.

 (101 so’z)